Linda Nochlin

Linda Nochlin, født Weinberg (født 1931 i Brooklyn i New York City, død 29. oktober 2017) var en amerikansk professor i kunsthistorie. Hun regnes som en ledende feministisk kunsthistoriker, og hennes essay Why Have There Been No Great Women Artists? fra 1971 regnes som en vannskille i kunsthistoriefaget.

Nochlins argumenter var sosiale forventninger knyttet til kvinners yrkesutøvelse, begrensninger knyttet til kvinners adgang til akademistudier, og generelle romantiske kunstnermyter.

Liv og virke

Bakgrunn
Linda Weinberg kom fra en velståene jødisk familie i Brooklyn. Hun studerte på kvinnekolleget Vassar, der hun i 1951 tok B.A. i filosofi med støttefagene gammelgresk og kunsthistorie. Hun fortsatte studiene ved Columbia University i New York der hun i 1952 tok M.A. i engelsk litteraturhistorie fra det 17. århundre.

Akademisk virke
Deretter var hun dosent ved Vassar College og giftet seg etterhvert. Årene 1958 til 1959 tilbragte hun som Fulbright-stipendiat i Paris. I 1963 tok hun doktorgrad i kunsthistorie ved Institute of Fine Arts (IFA) ved New York University med et arbeid om Gustave Courbet. I 1969 fikk hun en datter, og holdt sin første forelesning over temaet Women and Art ved Vassar College.

Foruten feministisk kunsthistorie er hun best kjent for studier av realisme, særlig Gustave Courbet. Hun arbeidet ved Yale University, City University of New York og Vassar College; og sist ved Institute of Fine Arts. Nochlin var med-kurator for flere kunstutstillinger, blant annet «Women Artists: 1550–1950» på Los Angeles County Museum of Art i 1976 og «Global Feminisms» på Brooklyn Museum of Art i 2007.

Essaysamlingen Self and History: A Tribute to Linda Nochlin ble utgitt i 2000, med bidrag fra flere forfattere om tema fra hennes karriere.

Litteratur 
 Nochlin, Linda. Courbet, (London: Thames & Hudson, 2007 ISBN 978-0-500-28676-0)
 Nochlin, Linda. Realism. 1971
 Nochlin, Linda. The body in pieces, the fragment as a metaphor of modernity. 1994
 Nochlin, Linda. "Why Have There Been No Great Women Artists?" ARTnews January 1971: 22-39, 67-71.
 Nochlin, Linda. "Issues of Gender in Cassatt and Eakins." In Nineteenth Century Art: A Critical History, edited by Thomas Crow, Brian Lukacher, Linda Nochlin & Frances K. Pohl. London: Thames & Hudson, 1994, 255-273.
 Nochlin, Linda. "Memoirs of an Ad Hoc Art Historian." Representing Women. London: Thames & Hudson, 1999): 6-33.
 Nochlin, Linda. ""Why Have There Been No Great Women Artists?" Thirty Years After". In: Armstrong, Carol and de Zegher, Catherine (eds.), "Women Artists at the Millennium". Massachusetts: MIT Press / October Books, 2006.
 D'Souza, Aruna (ed). Self and History: A Tribute to Linda Nochlin. London: Thames & Hudson, 2000.
 Nochlin, Linda. Hvorfor har det ikke vært noen store kvinnelige kunstnere?. Pax, 2002. ISBN 82-530-2373-1

Referanser

Eksterne lenker 
 

Professorer fra USA
Kuratorer
Kunsthistorikere fra USA
Kvinnesaksforkjempere fra USA
Personer fra New York City